Europos Parlamento rezoliucija dėl Europos išorės veiksmų tarnybos institucinių aspektų



Oficiālais Vēstnesis 117 E , 18/05/2006 Lpp. 0232 - 0233



P6_TA(2005)0205 ES ārlietu dienests Eiropas Parlamenta rezolūcija par Eiropas Savienības ārlietu dienesta institucionālajiem aspektiem Eiropas Parlaments, - ņemot vērā dalībvalstu valdību pārstāvju konferences Deklarāciju Nr. 24 par Līguma par Konstitūciju Eiropai III-296. pantu, kas pievienota pielikumā minētās starpvaldību konferences 2004. gada 29. oktobrī parakstītajam nobeiguma aktam [1], - ņemot vērā Eiropadomes 2004. gada 16. un 17. decembra secinājumus, jo īpaši 71. līdz 73. punktu, - ņemot vērā tā 2005. gada 12. janvāra rezolūciju par Līgumu par Konstitūciju Eiropai un jo īpaši tā 3. punkta d) apakšpunktu [2], - ņemot vērā 2005. gada 15. martā Konstitucionālo jautājumu komitejas noklausīšanos, - ņemot vērā jautājumu Komisijas mutiskas atbildes saņemšanai par Eiropas Savienības ārlietu dienesta institucionālajiem aspektiem, kas iesniegts Konstitucionālo jautājumu komitejas vārdā (dokuments O-0054/05), - ņemot vērā Komisijas izvērsto atbildi 2005. gada 11. maija sanāksmē un pēc tās notikušās debates, - ņemot vērā Reglamenta 108. panta 5. punktu, A. tā kā nākotnes ES ārlietu dienesta izveidošanai ir ārkārtīgi liela nozīme, lai sekmīgi nodrošinātu konsekventākas, skaidrākas un efektīvākas Eiropas Savienības ārējās attiecības; B. tā kā Padomes ģenerālsekretārs, Augstais pārstāvis kopējās ārpolitikas un drošības politikas jomā un Komisija Eiropadomes 2005. gada jūnija sanāksmē kopīgi sniegs ziņojumu par sasniegto ES ārlietu dienesta izveidē; C. tā kā Eiropas Parlamentam un Komisijai vajadzētu savlaicīgi vienoties par atsevišķiem principiāliem jautājumiem ES ārlietu dienesta darbības sakarā; 1. atgādina Komisijai, ka lēmumu par ES ārlietu dienesta izveidi var pieņemt tikai ar tās piekrišanu, un aicina Komisiju izmantot visu tās institucionālo ietekmi ar minētā dienesta izveidi saistīto pasākumu veikšanā, lai ārējo attiecību jomā saglabātu un tālāk attīstītu Kopienas modeli; 2. ir pārliecināts, ka šai nolūkā ES ārlietu dienests organizatoriskajā, administratīvajā un budžeta jautājumu ziņā jāiekļauj Komisijas dienestos, tajā pašā laikā ārlietu ministra, kurš vienlaicīgi ir arī Komisijas priekšsēdētāja vietnieks, vadības pilnvarām jānodrošina, ka saskaņā ar Konstitūciju minētajam dienestam "klasiskajās" ārpolitikas jomās (kopējā ārpolitika un drošības politika un kopējā drošības un aizsardzības politika) ir saistoši Padomes lēmumi un Kopienas ārējo attiecību jomā — Komisijas kolēģijas lēmumi; 3. prasa, lai Komisija atbilstoši Konstitūcijas noteikumu jēgai un mērķiem un Konstitūcijas Konventa konsultāciju garā savos turpmākajos priekšlikumos uzstāj, lai tiktu ievēroti šādi pamatprincipi: a) ES ārlietu dienesta personāls jāveido no ierēdņiem, kuri, ievērojot atbilstošu un līdzsvarotu procentuālo īpatsvaru, pārstāv Komisiju, Padomes sekretariātu un dalībvalstu diplomātiskos dienestus, b) ES ārlietu dienesta darbībai jānodrošina ES saskaņota rīcība ārējo attiecību jomā; jo īpaši tiem dienestiem, kas pamatā nodarbojas ar kopējās ārpolitikas un drošības politikas jautājumiem, un ierēdņiem, kas delegācijās ieņem vadošus amatus, būtu jāsaskaņo savas darbības ar ES ārlietu dienestu, c) nav vajadzības atņemt visiem Komisijas ģenerāldirektorātiem to pienākumus ārējo attiecību jomā; Eiropadomei iesniedzamajā darba pārskatā ir jāparedz attiecīgo dienestu (piemēram, Tirdzniecības, Attīstības un Paplašināšanās direktorāti, Eiropas Atbalsta piešķiršanas sadarbības birojs, Humānās palīdzības birojs un Ekonomikas un finanšu lietu ģenerāldirektorāta ārējie dienesti) apspriežu modelis, d) Komisijas pārstāvniecības ārpuskopienas valstīs un Padomes informācijas biroji jāapvieno, izveidojot "Eiropas Savienības vēstniecības", ko vadītu ES ārlietu dienesta ierēdņi, kuriem darba norādījumus dotu ārlietu ministrs un kuri būtu pakļauti tā uzraudzībai, bet administratīvi būtu Komisijas personāla sastāvā, taču tas neizslēgtu iespēju šo pārstāvniecību speciālistus izraudzīties no citiem Komisijas vai Parlamenta ģenerāldirektorātiem; 4. uzdod tā priekšsēdētājam nosūtīt šo rezolūciju Padomei un Komisijai. [1] OV C 310, 16.12.2004., 420. lpp. [2] Pieņemtie teksti, P6_TA(2005)0004. --------------------------------------------------